
TEISĖJŲ TARYBA
NUTARIMAS
DĖL TEISĖJŲ TARYBOS 2014 M. VASARIO 14 D. NUTARIMO NR. 13P-22-(7.1.2) „DĖL TEISMO POSĖDŽIŲ GARSO ĮRAŠŲ DARYMO TVARKOS APRAŠO PATVIRTINIMO“ PAKEITIMO

2016 m. gruodžio 9 d. Nr. 13P-137-(7.1.2)
Vilnius


Vadovaudamasi Lietuvos Respublikos teismų įstatymo 120 straipsnio 17 punktu, Lietuvos Respublikos Administracinių nusižengimų kodekso patvirtinimo, įsigaliojimo ir įgyvendinimo tvarkos įstatymo 1-2 straipsniais, Teisėjų taryba n u t a r i a:
1. Pakeisti Teismo posėdžių garso įrašų darymo tvarkos aprašą, patvirtintą Teisėjų tarybos 2014 m. vasario 14 d. nutarimu Nr. 13P-22-(7.1.2) „Dėl Teismo posėdžių garso įrašų darymo tvarkos aprašo patvirtinimo“:
1.1. Pakeisti 2.4 papunktį ir jį išdėstyti taip:
„2.4. administracinių teisės pažeidimų bylose, kai Administracinių teisės pažeidimų kodekse nurodytais atvejais yra rašomas teismo posėdžio protokolas, taip pat administracinių nusižengimų bylose kiekvieno žodinio bylos nagrinėjimo atveju.“
1.2. Pakeisti 4 punktą ir jį išdėstyti taip:
„4. Civilinėse bylose, administracinių nusižengimų bylose ir administracinėse bylose padarytas garso įrašas yra sudedamoji bylos dalis, šalys turi teisę su juo susipažinti ir teisės aktuose nustatyta tvarka gauti jo kopijas.“
1.3. Pakeisti 6 punktą ir jį išdėstyti taip:
„6. Su teismuose išnagrinėtose bylose padarytais garso įrašais asmenys gali susipažinti susipažinimo su baudžiamųjų, civilinių, administracinių, administracinių teisės pažeidimų ir administracinių nusižengimų bylų medžiaga tvarką reglamentuojančiuose teisės aktuose nustatyta tvarka.“
1.4. Pakeisti 9.6 papunktį ir jį išdėstyti taip:
„9.6. kai daromas garso įrašas civilinėse, administracinių nusižengimų ir administracinėse bylose, surašo šio Aprašo 16 punkte nurodytą informacinę pažymą, įsega ją į LITEKO prie perkelto garso įrašo ir, jei byla tvarkoma ne vien elektronine forma, prideda prie bylos medžiagos.“
1.5. Pakeisti 16 punktą ir jį išdėstyti taip:
„16. Kai daromas garso įrašas civilinėse, administracinių nusižengimų ir administracinėse bylose, surašoma informacinė pažyma, kurioje nurodomas teismo pavadinimas, teismo posėdžio data, vieta, teismo posėdžio pradžios ir pabaigos laikas, teismo posėdyje dalyvaujantys asmenys, įvykiai posėdyje, jų pradžios laikas, teismo posėdžio metu priimtos žodinės nutartys, kita teismo posėdžio pirmininko nuožiūra aktuali informacija (rekomenduojama informacinės pažymos forma pateikiama šio Aprašo priede). Informacinė pažyma surašoma bei įsegama į LITEKO prie perkelto garso įrašo ir, jei byla tvarkoma ne vien elektronine forma, pridedama prie bylos medžiagos ne vėliau kaip kitą darbo dieną po posėdžio pabaigos.“
2. Nustatyti, kad šis nutarimas įsigalioja nuo 2017 m. sausio 1 d.

